આજે સવારનાં લગભગ તમામ છાપાઓ માં તમારું ગુજરાત વિષે નું “હૃદયદાવક” ચિત્રણ વાંચ્યું. વાંચી ને દુઃખ તો ન થયું પણ ચેહરા પર સ્મિત જરૂર આવ્યું. સોરી બાપા પણ આમાં તમારું અપમાન કરવા નો કોઈ ઈરાદો નથી પણ તમે જોક મારો ને અમે તમારું માન રાખી ને કદાચ હસીએ નહી પણ સ્મિત તો આપીએ ને ? એમાય તમારું “ઠગ-પિંઢારા ” વાળું વાક્ય તો મને બહુ ગમ્યું. મતલબ કે પહેલા તો તમે એમ કીધું કે મોદી શાસન ‘ઠગ-પિંઢારા’ થી ભરપુર છે અને પછી કીધું કે રોજ રોજ તાળા તૂટે છે અને બાળકો નાં અપહરણ થાય છે અને સરકાર એને રોકવા માં નિષ્ફળ ગઈ છે. તો આમાં ‘ઠગ-પિંઢારા’ કોણ એ જરા ચોખ્ખું કરશો? કારણ કે તમે જે “પીળા રૂમાલ ની ગાંઠ” ની વાત કરી છે એ નવલકથા માં કદાચ ક્યાય સરકારો કે રાજાઓ ને ‘ઠગ-પિંઢારા’ નથી કહેવાયા.